NGC 604

NGC 604 is 'n H II-gebied in die Driehoeksterrestelsel. Dit is op 11 September 1784 deur William Herschel ontdek. Dit is een van die grootste H II-gebiede in die Plaaslike Groep sterrestelsels; teen die Driehoeksterrestelsel se geraamde afstand van 2,7 miljoen ligjare, is sy grootste deursnee rofweg 1 520 ligjare, meer as 40 keer die grootte van die sigbare deel van die Orionnewel. Dit is meer as 6 300 keer so helder as die Orionnewel, en as dit net so ver was, sou dit helderder as Venus gewees het. 

Sy gas word geïoniseer deur 'n sterreswerm van swaar sterre in sy middel,Nemiroff, R.; Bonnell, J., reds. (2 November 2002). "NGC 604: Giant Stellar Nursery". Astronomy Picture of the Day. Nasa. waarvan 200 van spektraaltipe O en WR is. Dit het 'n massa van sowat 105 sonmassas en is 3,5 miljoen jaar oud. Dit is egter baie minder kompak as die sentrale swerm R136 van die Groot Magellaanse Wolk se Tarantula-newel en stem meer ooreen met 'n groot sterassosiasie.

Verwysings

Skakels
 Nebula NGC 604 @ SEDS Messier pages

Kategorie:Driehoek (sterrebeeld)
Kategorie:Emissienewels
Kategorie:NGC-voorwerpe